ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
جناب نتن گڈکری نے 696 کروڑ روپے کی بہار کے مونگیر میں قومی شاہراہ 333بی پر دریائے گنگا کنیکٹیوٹی پروجیکٹ کے تحت 14.5 کلو میٹر طویل ریل –سڑک پل کا افتتاح کیا
نئی دہلی،11فروری 2022/
سڑک نقل و حمل اور شاہراہوں کے مرکزی وزیر جناب نتن گڈکری نے 696 کروڑ روپے کی لاگت سے بہار کے مونگیر میں قومی شاہراہ 333 بی پر گنگا ندی رابطہ پروجیکٹ کے تحت 14.5 کلو میٹر طویل ریل کم سڑک پل کا افتتاح کیا۔ ٹوئٹ کی ایک سیریز میں جناب گڈکری نےکہا کہ وزیراعظم جناب نریندر مودی اور وزیراعلی جناب نتیش کمار کی قیادت میں ہم بہار کے ہر شہر، ہر گاؤں کو بہتر کنیکٹیویٹی سے لیس کرکے انہیں مضبوط بنانےکے لئے پابند عہد ہیں۔
سڑک نقل و حمل اور شاہراہوں کے مرکزی وزیر نے کہاکہ بہار کے اہم سیاحتی تیرتھ استھلوں میں سے ایک مونگیر شہر اپنی مالا مال قدیم تاریخ ثقافت ، قالین اور تجارت کے لئے جانا جاتا ہے۔ انہوں نے کہاکہ اس پل کے بننے سے کھگڑیا کے درمیان فاصلہ 100 کلو میٹر سےبھی کم ہوگا اور مونگیر سے بیگوسرائے کے درمیان فاصلہ 20 کلو میٹر سےبھی کم ہوگا۔ مونگیر سے کھگڑیا-سہرسہ جانے میں تین گھنٹے اور مونگیر سے بیگوسرائے اور سمستی پور جانے میں 45 منٹ کی بچت ہوگی۔انہوں نے کہا کہ اس ریل پمپ سڑک سے ٹریفک جام سے چھٹکارا ملے گا۔ ایندھن کی بچت ہوگی اورنقل و حمل میں تیزی آئے گی۔
جناب گڈکری نے کہاکہ سیاحت سے زراعت میں اضافہ ہوگا جس سے روزگار کےمواقع بڑھیں گے۔ انہوں نے کہاکہ یہ پروجیکٹ اس پورےعلاقے میں ترقی اور خوشحالی لائے گا ، جبکہ ریاست بہار اور ملک کی ترقی میں ایک میل کا پتھر ثابت ہوگی۔
ش ح۔ ش ت۔ج
Uno-1509
(Visitor Counter : 107
وزارت خزانہ
19-2018 سے گذشتہ تین سال کے دوران ڈجیٹل لین دین کے حجم میں 88فیصد کی نمو
مالی سال 21-2020میں 22ارب سے زیادہ کی لین دین کے ساتھ یوپی آئی پسندیدہ
ڈجیٹل ادائیگی کے طورپر ابھرا
حکومت کے ذریعہ اٹھائے گئے اقدامات کے نتیجے میں بھارت میں ڈجیٹل لین دین میں بڑی تبدیلی ہوئی ہے ۔ یہ بات مالیات کے مرکزی وزیرمملکت ڈاکٹر بھاگوت کرشن راو کراڈنے راجیہ میں ایک سوال کے تحریری جواب میں کہی ۔
وزیرموصوف نے کہا یہ نمایاں تبدیلی گذشتہ تین مالی سال سے زیادہ کے عرصے میں ڈجیٹل لین دین کے حجم میں اضافے سے ظاہر ہوتی ہے ،جو مندرجہ ذیل ہے :
|
|
مالی سال
|
|
حجم
|
|
2018-19
|
|
2,32,602
|
|
2019-20
|
|
3,40,025
|
|
2020-21
|
|
4,37,445
وزیرموصوف نے کہا جیسا کہ مندرجہ بالافہرست واضح ہے 19-2018سے گذشتہ تین سال کے دوران ڈجیٹل لین دین کے حجم میں 88فیصد کی نموہوئی ہے ۔
ڈجیٹل لین دین کاپلیٹ فارم ایک پین انڈیا پلیٹ فارم ہے جس میں ‘‘کسی بھی وقت کہیں بھی’’ بینکنگ کی سہولت ہے ۔ وزیرموصوف نے کہاکہ اسی کے مطابق ڈیٹا صرف قومی سطح پرہی حاصل کیاجاتاہے ۔
وزیرموصوف نے مزید کہاکہ نیشنل پیمنٹس کارپوریشن آف انڈیا  سے حاصل شدہ ڈیٹا کے مطابق ، بھارت کا اپنا پیمنٹ پلیٹ فارم ، یوپی آئی مالی سال 21-2020کے دوران 22ارب سے زیادہ رجسٹرڈ ٹرانزکشن کے ساتھ ملک کا پسندیدہ ڈجیٹل ادائیگی کا پلیٹ بن کر ابھراہے ، جوکہ گذشتہ تین سال کے دوران چارگنا اضافے کو ظاہر کرتاہے ۔ اے ای پی ایس نے بھی مالی سال 21-2020کے دوران انٹربینک ٹرانزکشن میں گزشتہ چارسال کے دوران نوگنا اضافہ درج کیاہے ۔
ملک میں ڈجیٹل لین دین کو فروغ دینے کے لئے وزیرموصوف نے کہاکہ روپے ڈیبٹ کارڈس پردھان منتری جن دھن یوجنا  کے تحت جن دھن کھاتہ داروں کو جاری کئے جاتے ہیں ۔ 8دسمبر ، 2021تک 31.17کروڑروپے ڈیبٹ کارڈس پی ایم جے ڈی وائی کھاتہ داروں کو جاری کئے گئے ہیں ۔ چونکہ ملک میں کسی پریشانی اور کسی روک ٹوک کے بغیر لین دین کی سہولت فراہم کرنے کے لئے ڈجیٹل ادائیگی حکومت کی ترجیحات میں سے ایک ہے، اس لئے بھارتی حکومت نے دیہی علاقوں میں ڈجیٹل ادائیگی کے بارے میں بیداری پیداکرنے اوراس کے فروغ کے لئے اپنے مختلف پروگرامس /ایجنسیوں بھارتی ریزروبینک  اور بینکوں کو توسط سے کئی دیگراقدامات کئے ہیں ۔
ڈجیٹل لین دین میں دھوکہ دہی کو روکنے سے متعلق ایک سوال کے جواب میں وزیرموصوف نےکہا کہ یونیک آئیڈینٹی فکیشن اتھارٹی آف انڈیا  نے ملک کے باشندوں کو آدھارنمبر جاری کئے ہیں اور فرد واحد کی شناخت کی تصدیق کے لئے اتھینٹی فکشین خدمات فراہم کرتی ہے ۔ یوآئی ڈی اے آئی تصدیق کے لئے پہلے ہی مختلف طریقے فراہم کرتی ہے ، جن میں بایومیٹرک  پن پرمبنی ون ٹائم  اور ڈیموگرافک اتھینٹی کیشن ۔انھیں سنگل فیکٹریا ملٹی فیکٹرموڈ میں استعمال کیاجاسکتاہے ۔ وزیرموصوف نے مزید کہاکہ کوئی بھی یوزرایجنسی /محکمہ اپنے متعلقہ نظام کی سکیورٹی /خطرے کے لحاظ سے ان طریقوں میں سے ایک یا ان کے امتزاج کااستعمال کرسکتاہے ۔
وزیرموصوف نے مزید کہاکہ این پی سی آئی ، روپے ، ڈیبٹ کارڈس اور کریڈٹ کارڈس گھریلو اور بین الاقوامی پیمنٹ گیٹ وے دونوں میں استعمال ہوتے ہیں ۔ ان بین الاقوامی اور گھریلو لین دین کو این پی سی آئی کے بین الاقوامی نیٹ ورک پارٹنرس اور گھریلو ٹائی –اپس کے ذریعہ سہولت فراہم کی جاتی ہے ۔ اس کے علاوہ ایکوائرنگ بینکس کے بھی اپنے ادائیگی کے گیٹ ویز ہیں جو کہ روپے کارڈ س کے ساتھ کام کرتے ہیں ۔
کانکنی کی وزارت
کان کنی کی فرموں سے واجبات کی باز یابی
کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں یہ اطلاع دی ہے کہ شاہ کمیشن آف انکوائری کی رپورٹ کے مطابق گوا میں ان کان کنی فرموں کی تفصیلات جو غیر قانونی کان کنی میں ملوث ہیں، پالیسی اور قانون سازی کے مینو میں وزارت کان کنی کی ویب سائٹ پر دستیاب ہیں۔ ویب لنک: 
گوا کی ریاستی حکومت کی طرف سے فراہم کردہ معلومات کے مطابق، گوا کی ریاستی حکومت نے کان کنی کمپنیوں کے زیر التواء واجبات کا پتہ لگانے کے لیے جانچ پڑتال کرنےکی غرض سے چارٹرڈ اکاؤنٹنٹس کا تقرر کیا ہے۔ چارٹرڈ اکاؤنٹنٹس کی سمری رپورٹ کے مطابق، کانکنی کی کمپنیوں کی جانب سے کل واجبات کا تخمینہ352.23 کروڑ روپے لگایا گیا تھا۔ جس میں اب تک 80.47 کروڑ کی رقم کی وصولی ہوئی ہے۔ مذکورہ بالا کے علاوہ اور بھی کیسز ہیں جن کی تفتیش خصوصی تفتیشی ٹیم کے ذریعہ کی جارہی ہے۔
گوا کی ریاستی حکومت کی طرف سے فراہم کردہ معلومات کے مطابق ان معاملات کی تفتیش کی ذمہ داری خصوصی تحقیقاتی ٹیم  کے پاس ہے۔
صحت اور خاندانی بہبود کی وزارت
کووڈ-19 سے نمٹنے کی جنگ میں ہندستان نے ایک اہم پڑاؤ پار کیا
ایک دن میں 10 لاکھ سے زیادہ لوگوں کے ٹسٹ ہوئے
نئی دہلی،22اگست 2020/ کووڈ-19 مرض کے لئے کلنیکل ٹیسٹ کو 10 لاکھ تک بڑھانے کے اپنے عزم کو پورا کرتے ہوئے ہندستان نے آج کووڈ 19 سے نمٹنے کی اپنی جدوجہد میں ایک اہم پڑاؤ کو پار کرلیا ہے۔
مرکز اور ریاستوں/ مرکز کے زیر انتظام علاقوں کی حکومتوں کے پختہ عزم ، مرکوز ، جدید و اختراعی اور مربوط کوششوں کے باعث ہندستان ہندستان میں گزشتہ 24 گھنٹوں میں ایک ملین یعنی 10 لاکھ ٹسٹ کرائے گئے ہیں۔ کل 1023836 نمونوں کی جانچ کرانے کے ساتھ ہی ہندستان نے یومیہ 10 لاکھ نمونوں کی جانچ کرنے کے اپنے عزم کو پورا کرلیا ہے۔
اس حصولیابی کے ساتھ ہی اب تک ملک میں کل 3.4 کروڑ سے زیادہ جانچ  کرائے جاچکے ہیں۔
ملک میں کووڈ-19 انفیکشن کے یومیہ ٹسٹوں کی تعداد تیزی سے بڑھ رہی ہے۔ گزشتہ تین ہفتوں کے دوران اوسط یومیہ بھی ملک بھر میں کووڈ-19 جانچوں کے اضافے میں ہورہی مسلسل بڑھوتری کو ظاہر کرتے ہیں۔
ریاستوں/مرکز کے زیر انتظام کی جانب سےبتایا گیا ہے کہ ان کے یہاں جنگی پیمانے پر اور تیزی سے ٹسٹ کئے جارہے ہیں، اور اسی وجہ سے کووڈ-19 کی مثبت شرح میں گراوٹ آئی ہے۔ حالانکہ زیادہ تعداد میں جانچ کرانے سے شروع میں مثبت شرح میں اضافہ ہوگا لیکن جب انفیکشن کا پتہ لگنے ہی آئسولیشن ، انفیکشن کا پتہ لگانے اور وقت پر موثر اور کلینکل منجمنٹ جسے انتظام ساتھ ساتھ شروع کردیئے جائیں گے تو یہ بالاآخر کم ہوجائے گا۔
جانچوں کی بڑھتی ہوئی تعداد کے ساتھ مرکز اور ریاستوں /مرکز کے زیر انتظام علاقوں کے پالیسی ساز فیصلوں سےملک بھر میں آسان جانچ کی سہولت بڑھی ہے۔ اس نے یومیہ جانچ کی سہولت کو بڑھایا ہے۔
ا س حصولیابی میں بڑھی ہوئی کلینکل لیبارٹری نیٹ ورک کا بھی اہم رول ہے۔ آج کی تاریخ میں ملک میں سرکاری شعبے میں983 لیبارٹری اور 528 نجی لیبارٹریز سمیت 1511 لیبارٹریوں کا ایک مضبوط نیٹ ورک ہے۔ اس میں شامل ہیں۔
حقیقی وقت میں آر ٹی پی سی آر پر مبنی جانچ لیبارٹریاں: 778 
ٹرونیٹ پر مبنی جانچ لیبارٹریاں: 615 
سی بی این اے ٹی پر مبنی جانچ لیبارٹریز: 118 
کوویڈ ۔19 سے متعلق تکنیکی مسائل ، رہنما خطوط اور مشوروں سے متعلق تمام مستند اور تازہ ترین معلومات کے لئے ،: https://www.mohfw.gov.in/ اورMOHFW_INDIA دیکھیں۔
کوویڈ ۔19 سے متعلق تکنیکی سوالات ای میل کے ذریعے تکنیکی سوالات کو کوکیز.کویڈ 19[at]gov[dot]in پر اور دوسرے سوالات ncov2019[at]gov[dot]in پر اور @ کوویڈ انڈیاسیوا پر ٹویٹ کے ذریعے پوچھ سکتے ہیں۔
کوویڈ ۔19 سے متعلق کسی بھی معلومات کے لئے وزارت صحت اور خاندانی بہبود کے ہیلپ لائن نمبر پر رابطہ کریں: + 91-11-23978046 یا 1075 ۔
م ن۔ ش ت ۔ ج
Uno-4740
(
وزیراعظم کا دفتر
وزیراعظم نے سَر چھوٹو رام جی کو اُن کے یوم پیدائش پر خراج عقیدت پیش کیا
نئی دلی،24؍ نومبر،وزیر اعظم جناب نریندر مودی نے سرچھوٹو رام جی کو ان کے یوم پیدائش پر خراج عقیدت پیش کیا ہے۔
کاشتکاروں کے تئیں ان کی خدمات کو یادکرتے ہوئے وزیراعظم نے کہا کہ سرچھوٹو رام جی نے نہ صرف کسانوں کے حقوق کے لئے ہی جدوجہد نہیں کی، بلکہ وہ سماج کے کامگاروں، محروموں اور استحصال زدہ طبقے کی بھی آواز بنے۔ سماج کی فلاح و بہبود کے لئے ان کی خدمات کو ہمیشہ یاد رکھا جائے گا۔
وزارت آیوش
بالی ووڈ کی کئی مشہور شخصیات نے انٹرنیشنل یوگا ڈے 2020
کے لئے اپنی حمایت دی
نئی دہلی،20جون 2020/ انٹرنیشنل یوگا ڈے 2020 ابھی ایک دن باقی ہے۔ ایسے وقت میں جب ملک کوویڈ 19 وبا کا مقابلہ کررہا ہے ، اس کی تیاری سے متعلق سرگرمیاں آسان رکھی جارہی ہیں۔ اس کے باوجود ، ان کے بارے میں جوش و جذبہ دیکھا جارہا ہے۔ چونکہ موجودہ حالات میں بڑے پیمانے پر تقریبات کا مشورہ نہیں دیا جاتا ، لہذا ’ گھر میں یوگا،کنبہ کے ساتھ‘ عنوان پر وزارت آیوش کی طرف سے یوم یوگا منانے کی حوصلہ افزائی کی جارہی ہے تاکہ لوگ کنبہ کے ساتھ چھٹا بین الاقوامی یوگا ڈے 2020  کو گھر پر منائیں ۔
لاکھوں افراد پہلے ہی خود کو ا ٓئی ڈی وائی -- 2020 کا حصہ بننے کا عہد کر چکے ہیں اور وزارت آیوش کا ایک مقصد یہ ہے کہ ان یوگا پرفارمنس میں ہم آہنگی حاصل کریں۔ یہ 21 جون 2020 ,07.00 بجے شرکاء کے گھروں میں معیاری عام یوگا پروٹوکول کی بنیاد پر یوگا کی کارکردگی کو فروغ دے کر اس مقصد کو حاصل کرنا ہے. اس کے علاوہ ، وزارت آیوش نے پروسار بھارتی کے تعاون میں یوگا کے ہم آہنگی سے متعلق مشق کو آسان بنانے کے لئے ڈی ڈی نیشنل کے ایک انسٹرکٹر کے ذریعہ ایک یوگا سیشن نشر کرنے کا اہتمام کیا ہے۔ اس ٹیلی ویژن پروگرام کی خاص بات وزیر اعظم کے یوگا ڈے کی تقریر ہوگی جو صبح 6.30 بجے نشر کی جائے گی۔
بہت ساری مشہور شخصیات اور بااثر شخصیات نے پیغامات اور نظریات شیئر کیے ہیں جو لوگوں کو چھٹے بین الاقوامی یوم یوگ میں شرکت کے لئے ترغیب دیتے ہیں۔ ان مشہور شخصیات میں اکشے کمار ، انوشکا شرما ، ملند سومن اور شلپا شیٹی کنڈرا جیسے مشہور فلمی اداکار شامل ہیں ۔ وزارت آیوش کے ساتھ اپنے پروموشنل پیغامات میں ، انہوں نے یوگا کو نظم و ضبط اور صابر طریقے سے ہماری زندگی گزارنے کا طریقہ بتایا ہے۔ وہ زور دیتے ہیں کہ یوگا ایک ایسا مشق ہے جو پوری دنیا کے لوگوں کو ایک مشترکہ مقصد کے لئے متحد کرتا ہے اور امن اور ہم آہنگی کا پیغام دیتا ہے۔ یوم یوگ کے دیگر پیغامات فیس بک  اور وزارت کے دوسرے سوشل میڈیا ہینڈل پر مل سکتے ہیں۔
یوم یوگا کے عالمی دن کے لئے عوام کو پہلے سے تیار کرنے کے لئے ، وزارت آیوش نے اپنے ڈیجیٹل پلیٹ فارمز جیسے یوگا پورٹلز اور یوٹیوب ، فیس بک ، ٹویٹر ، انسٹاگرام کے اپنے سوشل میڈیا ہینڈلز پر بہت سے آن لائن وسائل مہیا کیے۔ یوگا کے متعدد مشترکہ پروٹوکول سیشن ٹیلی ویژن پر نشر کیے گئے جن کو ملک کے مختلف حصوں سے آنے والے ہزاروں ناظرین نے دیکھا اور اس کے بعد ان پرعمل کیا۔ ان الیکٹرانک اور ڈیجیٹل وسائل نے لوگوں کو بین الاقوامی یوم یوگا سے پہلے اپنے گھروں میں یوگا سیکھنے کے کافی مواقع فراہم کیے ہیں۔
م ن۔ ش ت ۔ ج
Uno-4009
(Visitor Counter : 134
کارپوریٹ امور کی وزارتت
کارپوریٹ امور کی وزارت نے مالی سال 2020-21 میں 1.55 لاکھ کمپنیوں کے قیام کا اندراج کیا جو گذشتہ سال کے مقابلے میں 27 فیصد زیادہ ہے
مالی سال 21-2020 کے دوران 42 ہزار 186 لیمیٹیڈ لائبلٹی پارٹنرشپ  کمپنیاں قائم ہوئیں جو سال میں 17 فیصد اضافہ ہے
نئی دہلی، یکم اپریل: کارپوریٹ امور کی وزارت نے مالی سال 21-2020 کے دوران 1.55 لاکھ کمپنیوں کے قیام کا اندراج کیا ہے۔ مالی سال 20-2019 میں 1.22 لاکھ نئی کمپنیاں درج کی گئی تھیں۔ اس طرح مالی سال 2020-21ء میں انکارپوریشن میں 27 فیصد کی نمو درج کی گئی ہے۔ محدود ذمہ داری شراکت داری  والی 42186کمپنیوں کا اندراج کیا گیا۔ یہ پچھلے سال کے 36176 کے مقابلے میں 17 فیصد زیادہ ہے۔ ملک میں کووڈ-19 کی وبا سے پیدا ہونے والی صورت حال کے پیش نظر یہ ترقی اہم ہے۔
حکومت کی کاروبار میں تسہیل کی مہم کے ایک حصے کے طور پر کارپوریٹ امور کی وزارت نے متعدد اقدامات کیے ہیں جن کے ذریعے بھارت میں کاروبار شروع کرنے کے طریقہ کار کو آسان بنایا گیا ہے اور وقت اور لاگت میں کمی آئی ہے۔ سینٹرل رجسٹریشن سینٹر  نے لاک ڈاؤن کے دوران بھی اپنی کارروائیاں جاری رکھیں تا کہ کمپنیوں اور ایل ایل پیز کو انکارپوریٹ کرنے کے لیے اسٹیک ہولڈرز کی مدد کی جا سکے۔
کارپوریٹ امور کی وزارت نے فروری 2020 میں ایس پی آئی سی ای پلس فارم کا آغاز کیا تھا۔ اس کے تحت مرکزی حکومت کی تین وزارتوں/ محکموں  اور تین ریاستوں  کی دس الگ الگ خدمات کو مربوط کیا گیا تھا جو اس طرح ہیں:
- نام ریزرویشن
- کمپنی کا قیام
- ڈائریکٹر شناختی نمبر
- ای پی ایف او رجسٹریشن نمبر
- ای ایس آئی سی رجسٹریشن نمبر
- پین
- ٹین
- مہاراشٹر،کرناٹک اور مغربی بنگال کی ریاستوں کے لیے پرفیشنل ٹیکس رجسٹریشن نمبر
- بینک اکاؤنٹ نمبر
· جی ایس ٹی این نمبر 
کارپوریٹ امور کی وزارت انضباطی ماحول کو تبدیل کرنے کی مسلسل کوشش کر رہی ہے اور حال ہی میں اس نے کاروبار میں آسانی کے لیے کئی اقدامات اٹھائے ہیں، جیسے:
- چھوٹی کمپنیوں کی تعریف پر نظر ثانی،جس سے تقریباً دو لاکھ کمپنیوں پر تعمیل کا بوجھ کم ہوا ہے۔
- کمپنی کے قیام کے لیے 15 لاکھ روپے تک کے مجاز سرمائے تک صفر ایم سی اے فیس ۔
- یک نفری کمپنیوں کے قیام کا فروغ۔
· کمپنیز قانون کے تحت تکنیکی اور طریقہ کار کی خلاف ورزیوں کو مجرمانہ سرگرمی کے دائرے سے ہٹانا۔
سٹرک ٹرانسپورٹ اور شاہراہوں کی وزارت
شاہراہوں کی وزارت نے سردست سفر میں کمی کی غرض سے ایڈوانس بکنگ کے کرایہ کی واپسی پر غور کرکے ریاستی سرکاروں کو مشورہ دیا ہے کہ سفر میں ممکنہ حد تک کمی کی جائے
سڑک، ٹرانسپورٹ اور شاہراہوں کی وزارت نے تمام ریاستی اور مرکز کے زیر انتظام علاقوں کی سرکاروں کو نوول کورونا وائرس ‘کووڈ-19’ پر قابو پانے کے ضروری اقدامات کئے جائیں۔ وزارت مذکورہ کی جانب سے یہ مشورہ ریاستوں کے سرکاری ٹرانسپورٹ اداروں کو دیا گیاہے۔ ریاستی سرکار کے ٹرانسپورٹ محکموں کے پرنسپل سکریٹریوں،سکریٹریوں اور ٹرانسپورٹ کمشنروں کے نام مذکورہ وزارت کی جانب سے بھیجے گئے ایک خط میں کہا گیا ہے کہ کورونا وائرس کی خوف ناک وبا سے بچاؤ اور اس پر قابو پانے کی غرض سے تمام لوگوں کو ایک دوسرے سے فاصلہ رکھ کر گفتگو کرنا لازمی ہے۔
اس کے ساتھ ہی مذکورہ وزارت نے ریاستی سرکاروں کو یہ مشورہ بھی دیا ہے کہ ایڈوانس بکنگ کے لئے کی گئی ادائیگی کی رقم کی واپسی پر غور کی جائے اور اگر ضروری نہ ہو تو لوگوں کے سفر میں کمی کرنے کی کوشش کی جائے۔
ریاستوں؍ مرکز کے زیر انتظام علاقوں کی سرکاروں سے یہ گزارش بھی کی گئی ہے کہ مسافروں کو ایس ایم ایس پیغامات بھیجے جائیں، جن میں کئے جانے والے ضروری اقدامات کی تفصیل بتائی جائے۔
وزارت دفاع
ہندوستانی فوجی دستہ، ہند- امریکہ مشترکہ فوجی مشق ‘‘سابقہ یودھ ابھیاس-2021’’ کے 17 ویں ایڈیشن کے لئے جوائنٹ بیس ایلمنڈ روف- رچرڈسن، الاسکا  کے لئے روانہ ہوا
جاری ہند- امریکہ دفاعی تعاون کے ایک حصے کے طور پر ، مشترکہ فوجی تربیتی مشق ‘‘سابقہ یودھ ابھیاس – 2021’’ جوائنٹ بیس ایلمنڈ روف – رچرڈسن، الاسکا  میں 15 سے 29 اکتوبر 2021 تک منعقد کی جائے گی۔ 350 ارکان کے عملے پر مشتمل ایک انفنٹری بٹالین گروپ ، 14 اکتوبر 2021 کو روانہ ہوا۔ مشق یودھ ابھیاس، ہندوستان اور امریکہ کے درمیان مشترکہ فوجی تربیت اور دفاعی تعاون کی سب سے بڑی کوشش ہے۔ یہ مشترکہ مشق کا 17 واں ایڈیشن ہے، جس کی میزبانی باری باری دونوں ممالک کے درمیان کی جائے گی۔
اس مشق کا سابقہ ورژن، فروری 2021 میں راجستھان کے بیکا نیر کے مہا جن فیلڈ فائرنگ رینج میں کیا گیا تھا۔ یہ مشق دونوں ممالک کے درمیان بڑھتے ہو ئے فوجی تعاون میں ایک اور قدم ہے۔
مشق کا مقصد دونوں افواج کے درمیان تفہیم، تعاون اور باہمی اشتراک کو بڑھانا ہے۔ مشترکہ مشق سرد موسمی حالات میں مشترکہ ہتھیاروں کی مشقوں پر توجہ مرکوز کرے گی اور بنیادی طور پر اس کا مقصد تکنیکی سطح کی مشقیں مشترک کرنا اور ایک دوسرے سے بہترین طریقوں کو سیکھنا ہے۔ مشق 48 گھنٹوں کی توثیق کے بعد اختتام پذہر ہوگی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ش ت۔ ق ر
10051U-
(Visitor Counter : 150
زراعت اور کاشتکاروں کی فلاح و بہبود کی وزارت
پائیدار کاشت کاری کے ذریعہ نیا ذریعہ معاش
نئی دہلی،29 مارچ 2022/
حکومت پائیدار زراعت کو فروغ دینے کے لئے متعدد اسکیمیں نافذ کررہی ہے۔ قومی مشن برائے پائیدار زراعت  موسمیاتی تبدیلی پر قومی عملی منصوبہ  کے تحت ایک مشن ہے۔ اس مشن کا مقصد بدلتی ہوئی آب و ہوا کے لئے ہندوستانی زراعت کو مزید لچک دار بنانے کےلئے حکمت عملیوں کو تیار کرنا اور ان پر عمل درآمد کرنا ہے۔این ایم ایس اے کو تین بڑے عوامل یعنی رین فیڈ ایئریا ڈیولپمنٹ فارمواٹر منجمنٹ اور مٹی کے صحت سے متعلق انتظام  کے لئے منظور کیا گیا تھا۔
اس کے بعد چار نئے پروگرام متعارف کرائے گئے جن میں سوائل ہیلتھ کارڈ  ، پرمپراگت کرشی وکاس یوجنا  شمال مشرقی علاقے میں مشن آرگینک ویلیو چین ڈیولپمنٹ  اور ایگروفوریسٹری میں ذیلی مشن  شامل ہیں، سال 2015 -16 کے دوران پردھان منتری کرشی سنچائی یوجنا  کو فعال کیا گیا تھا جس میں این ایم ایس اے کے او ایف ڈبلیو ایم جزو کو پی ایم کے ایس وائی کے فی ڈراپ مور کراپ پی ڈی ایم سی  اپریل 2018 میں شروع کیا گیا تھا۔ یہ تمام اسکیمیں جو پائیدار کاشت کاری سے متعلق ہیں، زریعہ معاش کا وسیلہ بناتی ہیں۔
2020 میں نیتی آیوگ کے زریعہ ملک بھر میں محکمے کے ذریعہ نافذ کی گئی مرکزی اسپانسر شدہ بڑی اسکیموں کا جائزہ لیا گیا تھا ۔ رپورٹ میں شعبے کی ضرورت کو پورا کرنے کے لئے متعلقہ اسکیموں کا پتہ چلتاہے۔
ڈی اے اینڈ ایف ڈبلیو کی تمام اسکیموں کی تشکیل/آپریشن میں ریاستوں/اسٹیک ہولڈرز کے خیالات کو مدنظر رکھا جاتا ہے۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک سوال کے تحریری جواب میں دی۔
ش ح۔ ش ت۔ج
Uno-3425
(Visitor Counter : 82
زراعت اور کاشتکاروں کی فلاح و بہبود کی وزارت
زرعی قوانین کے بارے میں صلاح و مشورہ
نئی دہلی، 13 فروری 2021، زراعت اور کسانوں کی بہبود کے مرکزی وزیر جناب نریندر سنگھ تومر نے راجیہ سبھا میں ایک تحریری جواب میں بتایا کہ حکومت نے مناسب طریقہ کار اختیار کرتے ہوئے 5 جون 2020 کو ’’کسانوں کی پیداوار کی تجارت اور کامرس  آرڈیننس 2020‘‘، ’’قیمت کی یقین دہانی اور زرعی خدمات سے متعلق کسانوں  معاہدہ آرڈیننس 2020‘‘ اور ’’ضروری اشیائے صارفین  آرڈیننس 2020‘‘ کا اعلان کیا تھا۔ان آرڈیننسز کا مسودہ غور و خوض اور تبصرے کے لئے مختلف وزارتوں / محکموں ، نیتی آیوگ وغیرہ کو بھیجا گیا تھا۔ ریاستی حکومتوں سے بھی 21 مئی 2020 کو ویڈیو کانفرنسنگ کے ذریعہ مشورہ کیا گیا تھا جس میں ریاستوں/ مرکز کے زیر انتظام خطوں کے افسروں نے شرکت کی تھی۔اس کا مقصد کسانوں کو اپنی پسند کے بازار میں زرعی پیداوار لے جانے کی سہولت فراہم کرانے کے لئے بین ریاستی اور اندرون ریاست بلا روک ٹوک تجارت کی تسہیل کے لئے نئے قانونی خاکے پر فیڈ بیک حاصل کرنا تھا۔
کووڈ۔ 19 لاک ڈاؤن کے دوران بازاروں اور سپلائی چین میں رکاوٹ پیش آنے کی وجہ سے کسانوں کو منافع بخش قیمت پر اپنے کھیت کے پاس ہی اپنی پیداوار فروخت کرنے کی آسانی فراہم کرانے کے لئے منڈیوں سے باہر آزاد مارکیٹنگ کی اجازت کی بہت زیادہ ضرورت محسوس کی گئی۔ کووڈ۔ 19 کی وجہ سے عالمی سطح پر مانگ بہت متاثر ہوئی ہے اس لئے کسانوں کے واسطے آمدنی حاصل کرنے کے مقصد سے ان کی بازار تک رسائی میں اضافے کے لئے بلا روک ٹوک بین ریاستی اور اندورن ریاست تجارت کو فروغ دینے کے مقصد سے ایک نیا فریم ورک فراہم کرانے کی ضرورت سے آرڈیننس کے اعلان کی فوری ضرورت محسوس کی گئی۔
کووڈ۔ 19 کی صورتحال کے پیش نظر حکومت نے 5 جون 2020 سے 17 ستمبر 2020 تک نئے زرعی قوانین کے بارے میں کسانوں اور دیگر متعلقین سے بات چیت کے لئے کئی ویبیناروں کا انعقاد کیا۔
حکومت نے متواتر احتجاج کرنے والی کسانوں یونینوں سے بات چیت کی ہے اور مسائل کو حل کرنے کے لئے احکومت اور حتجاج کرنے والی کسان یونینوں کے درمیان بات چیت کے 11 دور ہوچکے ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U- 1503
(Visitor Counter : 151
کانکنی کی وزارت
مرکزی کابینہ نے بھارت اور برازیل کے درمیان ارضیات اور دھاتوں کے وسائل کےشعبے میں تعاون کے ایک مفاہمت نامے کو منظوری دی
نئی دہلی، 22 جنوری / وزیراعظم جناب نریندر مودی کی سربراہی میں مرکزی کابینہ نے بھارت اور برازیل کے درمیان ارضیات اور دھاتوں کے وسائل کے شعبے میں تعاون پر ایک مفاہمت نامے کو منظوری دے دی ہے۔ جمہوریہ ہندوستان کی کانکنی وزارت کے جیولوجیکل سروے آف انڈیا اور برازیل کی کانکنی اور توانائی کے وزارت کے جیولوجیکل سروے آف برازیل سی پی آر ایم کے درمیان اس مفاہمت نامے پر دستخط کئے جانے ہیں۔
اس مفاہمت نامے سے جیولوجیکل آف انڈیا، کانکنی کی ہندوستانی وزارت اور جیولوجیکل سروے آف برازیل کی کانکنی اور توانائی کی وزارت کے درمیان ارضیات اور دھاتوں کے وسائل کے شعبے میں تعاون کے لئے ایک ادارہ جاتی میکانزم فراہم ہوگا۔
۔۔۔۔۔۔۔۔۔۔۔
U – 313
(Visitor Counter : 59
وزیراعظم کا دفتر
وزیراعظم نے آچاریہ کرپلانی کی جینتی پرانھیں یاد کیا
نئی دہلی ،11نومبر:وزیراعظم ، جناب نریندرمودی ے آچاریہ کرپلانی کو بھارت کی جدوجہد آزادی میں ان کے گراں قدر تعاون کے لئے یادکیا۔ آچاریہ کرپلانی کی جینتی پروزیراعظم نے ہمارے ملک کے لئے ان کے عظیم ویژن اورماحولیات اورآب وہوا کے تحفظ اورسماجی طورپربااختیار بنانے کے تئیں ان کے تعاون کے لئے ان کی ستائش کی۔
وزیراعظم نے ٹویٹ کیا:
‘‘آچاریہ کرپلانی ، باپوکی قیادت میں بھارت کی جدوجہد آزادی میں پیش پیش رہے تھے ۔ ہمارے ملک کے لئے ان کا ایک عظیم ویژن تھا اور انھوں نے ایک رکن پارلیمنٹ کی حیثیت سے اسے پوراکرنے کےلئے بہت کام کیا۔ انھوں نے آب وہوا کے تحفظ اور سماجی طورپر بااختیار بنانے کے لئے گراں قدرتعاون کیا۔ ان کی جینتی پرانھیں یادکرتے ہیں ۔
وزیراعظم کا دفتر
وزیراعظم نے کشتواڑکے ایک حادثے میں ہونے والے جانوں کے اتلاف پر اظہارتعزیت کیا
پی ایم این آرایف سے معاوضے کی رقم کا اعلان بھی کیا
وزیراعظم جناب نریندرمودی نے کشتواڑمیں پیش آئے حادثے کے دوران ہونے والے جانوں کے اتلاف پر اپنے گہرے رنج وغم کا اظہارکیاہے ۔
وزیراعظم نے حادثے میں جاں بحق ہونے والے افراد کے لواحقین کے لئے دولاکھ روپے کی امداد ی رقم اور زخمی ہونے والے افراد کے لئے 50ہزارروپے دیئے جانے کا اعلان کیاہے ۔ یہ رقم وزیراعظم کے قومی راحت فنڈ سے دی جائیگی ۔
وزیراعظم کے دفترنے ایک ٹوئیٹ میں کہا؛
‘‘کشتواڑکے حادثے سے مجھے دکھ پہنچا ہے۔ میری ہمدردیاں سوگوارکنبوں کے ساتھ ہیں ۔دعاہے کہ زخمی ہونے والے افراد جلد از جلد صحتیاب ہوں۔وزیراعظم قومی راحت فنڈسے حادثے میں جاں بحق ہونے والے ہرفرد کے لواحقین کو دولاکھ روپے دیئے جائیں گے اورزخمی ہونے والے ہرفرد کو 50ہزارروپے دیئے جائیں گے : PM @narendramodi’’
بجلی کی وزارت
دیہی بجلی کاری کی اسکیمیں
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج لوک سبھا میں ایک تحریری جواب میں بتایا کہ حکومت ہند نے دسمبر 2014 میں دین دیال اپادھیائے گرام جیوتی یوجنا  کی شروعات کی تھی۔ جس کا مقصد 2011 کی مردم شماری کے مطابق بجلی سے غیر منسلک تمام گاؤوں میں بجلی پہنچانے، ایس ٹی اور ایل ٹی لائنوں کی تعمیر ، ٹرانسفارمر کی تقسیم میں میٹرنگ ، فیڈر اور صارفین ، اور بجلی کی بڑی لائنوں کو الگ کرنے سمیت دیہی علاقوں میں بنیادی ڈھانچے کی تقسیم اور ذیلی ٹرانسمیشن میں اضافہ اور اس کو مستحکم بنانا ہے۔اسی طرح اکتوبر 2017 میں پردھان منتری سہج بجلی ہر گھر یوجنا /سوبھاگیہ کی شروعات کی گئی تھی،جس کا مقصد ملک بھر کےدیہی اور شہری علاقوں کے غریب کنبوں کو بجلی فراہم کرناتھا۔
سوبھاگیہ کی شروعات ملک کے دیہی اورشہری علاقوں میں بجلی سے غیر منسلک تمام غریب گھرانو ں میں بجلی کا کنکشن فراہم کرکے ہمہ گیر بجلی کاری کے حصول کے مقصد سے کی گئی ہے۔سوبھاگیہ کے ماتحت 31 مارچ 2019 کو ریاستوں کی جانب سے تمام گھرانوں میں بجلی کی فراہمی کی معلومات فراہم کی گئی۔سوائے چھتیس گڑھ میں بائیں بازوکی انتہا پسندی  سے متاثر علاقوں میں 18734 گھرانو ں کے ۔ اس کے علاوہ سات ریاستوں یعنی آسام ،چھتیس گڑھ ، جھارکھنڈ ، کرناٹک ، منی پور ،راجستھان اور اترپردیش نے جانکاری دی ہے کہ ان کی ریاست میں 19.09 لاکھ بجلی سے غیر منسلک گھرانو ں کی 31 مارچ 2019سے پہلے پہچان کی گئی ، جو اس سے پہلے اس قدم سے نا خوش تھے لیکن بعد میں انہو ں نے بجلی کی ضرورتوں کو سمجھتے ہوئے بجلی کنکشن حاصل کرنے کی اپنی خواہش کا اظہار کیا۔سوبھاگیہ کے تحت ان گھرانو ں میں بجلی کاری کی منظوری دی گئی ، ان تمام سات ریاستوں میں جانکاری دی ہے کہ 31 مارچ 2021 تک 100فیصد گھرانوں میں بجلی کاری کا کام مکمل ہوچکا ہے۔ سوبھاگیہ کی شروعات کے بعدسے 31 مارچ 2021 تک مجموعی طورپر 2.817 کروڑ گھرانوں میں بجلی کاری کی گئی ہے ۔ دوسری جانب کچھ ریاستوں نے دوبارہ یہ جانکاری دی کہ 11.84 لاکھ گھرانوں میں بجلی کاری کا کام نہیں ہوا ہے۔ان گھرانو ںمیں بجلی کاری کے کام کو دوبارہ منظوری دی گئی اور مجموعی طور پر 2.86 گھرانوں میں بجلی کاری کا کام کیا گیا۔
بندرگاہوں، جہاز رانی اور آبی راستوں کی وزارت
جناب سربانند سونووال نے گوا میں سواہید دیوس کا مشاہدہ کیا، تاریخی آسام تحریک کے شہیدوں کو خراج عقیدت پیش کیا
آسامی کمیونٹی کو زندہ رکھنے اور ہندوستان کے اتحاد اور سالمیت کے تحفظ پر آسام تحریک کا اثر بہت دور رس ہے: جناب سونووال
اگر دنیا کی طلبہ تحریکوں کی تاریخ کا تجزیہ کیا جائے تو آسام تحریک ایک واٹرشیڈ لمحہ تھا: جناب سونووال
بندرگاہوں، جہاز رانی اور آبی گزرگاہوں اور آیوش کے مرکزی وزیر جناب سربانند سونووال نے آج گوا میں سواہید دیوس کی مناسبت سے ایک پروقار پروگرام میں آسام کی تاریخی تحریک کے شہیدوں کو شاندار خراج عقیدت پیش کیا۔یہ دن 1979 میں آسام تحریک کے پہلے شہید کھرگیشور تعلقدار کے یوم شہادت کی حوالے سے منایا جاتا ہے۔ مرکزی وزیر ساحلی ریاست کے تین روزہ دورے پر ہیں۔ پنجیم کے فرانسسکو لوئس گومس گارڈن میں منعقدہ پروگرام کا اہتمام گوا کی آسام سوسائٹی نے کیا تھا اور اس میں آسامی کمیونٹی کے ارکان اور معززین اور مقامی لوگوں نے شرکت کی۔
اس موقع پر خطاب کرتے ہوئے وزیر موصوف نے 1979-1985 تک چھ سالہ آسام تحریک کے شہیدوں کی بہادری کو یاد کیا۔ وزیر موصوف نے کہا کہ ’’آج، سواہید دیوس کے موقع پر، میں ان تمام لوگوں کو سلام کرتا ہوں جنہوں نے آسام کی حفاظت کے لیے انتہائی درجے کی قربانی دی۔ آسام کے لوگوں نے ریاست کو غیر قانونی تارکین وطن سے بچانے کے لیے چھ سال تک جاری تحریک میں حصہ لیا اور 860 شہیدوں نے ہندوستان کے اتحاد اور سالمیت کی حفاظت کے لیے اپنی انتہائی قربانی دی۔ ان عظیم شہداء نے بے مثال حب الوطنی اور جرات کی ایک ناقابل فراموش تاریخ لکھی ہے آسام موومنٹ آسام کے مقامی لوگوں کی قوم کی حفاظت کے لیے متحدہ کوششوں کی ایک روشن مثال ہے اور اس کے اثرات دور رس ہوئے ۔ شہیدوں کی لازوال قربانی آسامی برادری اور قوم کو ہمیشہ کے لیے ترغیب دیتی رہے گی۔‘‘
جناب سونووال نے مزید کہا کہ ہمیں بہادر شہیدوں کے عظیم نظریات کو زندہ رکھنے کے لیے ایمانداری، لگن اور عزم کے ساتھ کام جاری رکھنا ہے۔ ہمیں اپنی زبان، ثقافت، ورثے اور روایت کو زندہ رکھنے کے لیے اپنی قومی ذمہ داری پوری کرنی ہوگی۔ دنیا کی طلبہ تحریکوں کا تجزیہ کیا جائے تو آسام کی تحریک ایک واٹر شیڈ لمحہ تھا۔میں آسام کے لوگوں کے ساتھ ساتھ ملک کے مختلف حصوں کے لوگوں سے گزارش کرتا ہوں کہ وہ اس تحریک کے قومی جذبے سے متاثر ہو کر ایک مضبوط ہندوستان کی تعمیر میں پیش پیش رہیں اور اپنے مادر وطن کی پوری تندہی کے ساتھ خدمت کریں۔